Държавен вестник, бр. 25, 2009 г., стр. 37

Б Р О Й  25
Д Ъ Р Ж А В Е Н   В Е С Т Н И К
С Т Р .  37
(2) Когато съдът освободи подсъдимия в
съдебната зала, той незабавно изпраща препис
от решението на затвора, поправителния дом
или ареста.
(3) При довеждане на подсъдимия за съдеб-
но заседание администрацията на затвора или
на поправителния дом изпраща справка за вре-
мето на задържане по това дело, включително
за зачетените работни дни.
Чл. 253. (1) Право на достъп до обвиняеми-
те и подсъдимите имат прокурорът, разследва-
щият орган, съдиите, експертите, адвокатите,
защитниците и поверениците по делото.
(2) Достъп до обвиняемите и подсъдимите
и до местата, в които се настаняват, имат меж-
дународните експерти, които могат да ги по-
сещават по силата на международни догово-
ри, ратифицирани от Република България. В
тези случаи се спазват изискванията на съот-
ветния договор.
(3) Съответният прокурор или съдът мо-
гат да разрешат срещи с представители на пра-
возащитни, религиозни и други организации
и общности, регистрирани в страната, както и
със служители от оперативно-издирвателни-
те служби.
(4) Срещи на обвиняеми и подсъдими с пред-
ставители на средствата за масово осведомява-
не се допускат след писмено разрешение на
съответния прокурор или съд. Обвиняемите и
подсъдимите могат да бъдат интервюирани и
фотографирани само ако изразят изрично пис-
мено съгласие за това.
(5) Достъпът на лицата по ал. 1—4 се осигу-
рява в рамките на работното време след пред-
ставяне на съответните документи. По изклю-
чение този достъп може да бъде удължен за не
повече от два часа.
(6) На прокурорите, които упражняват над-
зор за законност в местата за лишаване от сво-
бода, се осигурява достъп по всяко време на
денонощието.
Чл. 254. (1) Обвиняемите и подсъдимите
имат право на среща със своя защитник неза-
бавно след задържането им.
(2) По време на срещите със защитника об-
виняемите и подсъдимите могат да предават
или да получават само писмени материали във
връзка с делото, съдържанието на които не
подлежи на проверка.
(3) Срещите на обвиняемите и подсъдимите
с адвокати, защитници и повереници се извър-
шват насаме. Те могат да бъдат наблюдавани,
но разговорите им не могат да бъдат слушани и
записвани.
Чл. 255. (1) Обвиняемите и подсъдимите се
посещават от лекар най-малко веднъж седмич-
но, а в неотложни случаи—незабавно.
(2) При спешни случаи се осигурява незабав-
на медицинска помощ, а при необходимост за-
държаният се настанява в специализирано ле-
чебно заведение, за което незабавно се уведо-
мяват разследващият орган, съответният про-
курор или съд.
(3) Предписанията на лекаря са задължител-
ни за служителите от охраната и администрация-
та на затвора, поправителния дом или ареста.
Чл. 256. (1) Обвиняемите и подсъдимите
имат право:
1. на свиждания, по време на които могат да
получават хранителни пратки, пратки с дрехи и
други разрешени за лично ползване вещи, ко-
респонденция, престой на открито и суми за
лични нужди;
2. на телефонна връзка с роднини, близки,
защитника и повереника по ред, установен от
главния директор на Главна дирекция “Изпъл-
нение на наказанията”;
3. да ползват лично облекло и обувки;
4. да получават и четат вестници, списания,
книги, да слушат радиопредавания и да гледат
телевизионни програми.
(2) Кореспонденцията на обвиняемите и
подсъдимите не подлежи на проверка от адми-
нистрацията.
(3) Свижданията, телефонните разговори
и кореспонденцията на обвиняемите и подсъ-
димите с определени лица могат да бъдат заб-
ранени с писмено разпореждане на съответ-
ния прокурор или на съда, когато това се на-
лага за разкриване или предотвратяване на
тежки престъпления. Тези ограничения на
свижданията, телефонните разговори и корес-
понденцията не се отнасят до защитника и
повереника, низходящите и възходящите по
права линия без ограничения, съпруга, съпру-
гата, братята и сестрите.
(4) Вътрешният ред в арестите, броят свиж-
дания, времето за престой на открито и сумите
за лично ползване се определят със заповед на
главния директор на Главна дирекция “Изпъл-
нение на наказанията”.
Чл. 257. (1) Обвиняемите и подсъдимите в
затворите и поправителните домове могат да
работят по възможност и при изрично писмено
изявено желание за това.
(2) Включването на обвиняемите и подсъди-
мите в обучения за ограмотяване, за придоби-
ване на професионална квалификация, за при-
добиване и усъвършенстване на ключови ком-
петентности и мотивационно обучение се на-
сърчава.
(3) Обвиняемите и подсъдимите в затворите
и поправителните домове могат да бъдат на-
казвани или награждавани с наградите и нака-
занията, предвидени в този закон.